Guida de Usator de Linux Mint/imprimitores

Installation de un imprimitor

Si vos vole configurar vostre imprimitor, vos debe ir al Panello de Controlo (Configurationes del systema) – Hardware – Imprimitores, o ben al Menu – Administration – Imprimitores. Pro installar lo, il es necessari cliccar super le icone + Adder.
Il es multo possibile que le systema ha jam recognoscite vostre imprimitor e que illo appare in le lista; in ille caso, selige lo e preme Avanti. Un vice que le assistente ha terminate, vostre imprimitor apparera como un icone juxta le icone “nove imprimitor”. Si vos clicca con le button dextere, vos pote modificar su proprietates o vider le cauda de travalios de impression pendente.
Si illo non appare in le lista de dispositivos recognoscite, vos debera indicar manualmente al systema le typo de imprimitor (local o de rete) e postea le fabricante e le modello. Un assistente multo simile a illos de altere systemas operative vos guidara pro installar lo. Normalmente, on non necessita usar alcun CD — sovente, le driver es libere e jam includite in le distribution.
On pote anque trovar adjuta re imprimitores a:

http://openprinting.org

http://www.openprinting.org/printers

Compartir un imprimitor

Con Linux Mint es multo simple compartir un imprimitor in rete. Il non require le edition manual de files de configuration. On assume que un imprimitor ja es installate e functionante sur le computator con Linux Mint que se usara como servitor de impression.
Passo 1. Sur le servitor (ubi le imprimitor es connectite), aperi le gestor de impression: Centro de Controlo – Hardware – Imprimitores.
Passo 2. Clicca sur Servitor – Preferentias e marca le quadrato ubi il dice: Publicar le imprimitores compartite connectite a iste systema. Clicca OK.
Ora, sur le computator cliente (ubi vos vole imprimer a distantia):
Passo 1. Aperi le gestor de impression: Centro de Controlo – Hardware – Imprimitores.
Passo 2. Clicca sur Servitor – Preferentias e marca le option: Monstrar le imprimitores compartite per altere systemas. Clicca OK.
Ora vos pote aperir un documento e provar imprimer. Si vos va a File – Imprimer, le imprimitor compartite debe apparer.